Palvelujen laatua valvovat valvontaviranomaiset (Valvira, aluehallintovirastot), hyvinvointialueet sekä omavalvontana itse palvelujen tuottajat ja toteuttajat.
Omavalvontaa koskevia säännöksiä tarkennetaan. Omavalvontaa on toteutettava toimintayksikön päivittäisessä toiminnassa. Siihen sisältyy myös henkilöstön riittävyyden jatkuva seuranta. Toimintaa on kehitettävä asiakkailta ja henkilöstöltä kerättävän palautteen ja henkilöstön riittävyyttä koskevien tietojen perusteella. Omavalvontasuunnitelma sekä omavalvontasuunnitelman toteutumisen seurantaan perustuvat havainnot ja niiden perusteella tehtävät toimenpiteet on julkaistava julkisessa tietoverkossa ja muilla niiden julkisuutta edistävillä tavoilla.